כפי שנוכחנו לדעת במהלך מבצע 'שומר החומות', נראה שכיום יותר מתמיד נדרשת מוכנות לכל תרחיש, שכן איום הרקטות מתרחב לכלל אזורי הארץ. למרבה הצער, עדיין לא תש כוחם של אויבינו אשר מחפשים לפגוע באוכלוסייה אזרחית בשטח ישראל, ועל כן ממ"ד בבית נותן שקט לכל המשפחה, בתקווה שלעולם לא נזדקק לו.
יתרה מזאת, הוספת ממ"ד מעלה את ערך הנכס, שכן מלבד התרומה שלו לתחושת הביטחון והרוגע של המשפחה, מדובר בשטח בנוי נוסף, שהוא חדר נוסף לכל דבר. הוספת ממ"ד לנכס מעלה אותו לסטנדרט המודרני והמקובל ומעלה את ערכו, ואת ההשקעה ניתן לראות בעליית השווי, בין אם בהשכרה או במכירה.